Жалба, подадена на 31 юли 2022 г. — Gürok Turizm ve Madencilik/EUIPO – Darvas and Pap (LAAVA)
(Дело T-473/22)
Език на жалбата: английски
Страни
Жалбоподател: Gürok Turizm ve Madencilik Anonim Sirketi (Кютахия, Турция) (представители: M. López Camba и A. Любомирова Желева, lawyers)
Ответник: Служба на Европейския съюз за интелектуална собственост (EUIPO)
Други страни в производството пред апелативния състав: Gábor Darvas (Будапеща, Унгария), Dorina Pap (Кишкунхалаш, Унгария)
Данни за производството пред EUIPO
Заявители на спорната марка: другите страни в производството пред апелативния състав
Спорна марка: заявка за фигуративна марка на Европейския съюз „LAAVA“ — заявка за регистрация № 18 209 861
Производство пред EUIPO: производство по възражение
Обжалвано решение: решение на втори апелативен състав на EUIPO от 20 май 2022 г. по преписка R 1745/2021-2
Искания
Жалбоподателят моли Общия съд:
да отмени обжалваното решение в частта, в която се потвърждава отхвърлянето на възражението и се разпорежда възразяващият/жалбоподателят да понесе разноските за производствата по възражение и по обжалване пред EUIPO,
да осъди EUIPO да плати разноските, направени от Gürok Turizm ve Madencilik Anonim Sirketi.
да осъди Gábor Darvas и Dorina Pap да платят разноските, направени от Gürok Turizm ve Madencilik Anonim Sirketi.
Изложени основания
Нарушение на член 94 от Регламент (ЕС) 2017/1001 на Европейския парламент и на Съвета,
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________